WICE บวก 3% จับตากำไรไตรมาส 3 พุ่งกว่าเท่าตัว-ไตรมาส 4 โตต่อ
WICE บวก 3% จับตากำไรไตรมาส 3 พุ่งกว่าเท่าตัว-ไตรมาส 4 โตต่อ ล่าสุดอยู่ที่ 4.62 บาท บวก 0.14 บาท หรือ 3.12 % มูลค่าซื้อขาย 8.25 ล้านบาท
WICE บวก 3% จับตากำไรไตรมาส 3 พุ่งกว่าเท่าตัว-ไตรมาส 4 โตต่อ ล่าสุดอยู่ที่ 4.62 บาท บวก 0.14 บาท หรือ 3.12 % มูลค่าซื้อขาย 8.25 ล้านบาท
20 ต.ค. 2563

ผู้สื่อข่าวรายงานว่า ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ล่าสุด ณ เวลา 10.09 น. อยู่ที่ 4.62 บาท บวก 0.14 บาท หรือ 3.12 % สูงสุดที่ 4.68 บาท ต่ำสุดที่ 4.42 บาท ด้วยมูลค่าซื้อขาย 8.25 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น WICE ราคาเป้าหมาย 7.05 บาท คงมุมมองเชิงบวกต่อผลประกอบการครึ่งหลังปี 2563 โดยประเมินแนวโน้มกำไรไตรมาส 3/63 เพิ่มขึ้นสูง 128% เมื่อเทียบจากปีก่อน จะทำ New High รายไตรมาสอีกครั้ง และยังดีต่อเนื่องในไตรมาส 4/63
โดยภาพรวมยังคงประมาณการกำไรปี 2563 โตสูง 224% เมื่อเทียบจากปีก่อน และต่อเนื่องในปี 2564 โต 15% เมื่อเทียบจากปีก่อน และในปี 2565 โต 11% เมื่อเทียบจากปีก่อน จากกลยุทธ์การต่อยอดให้บริการ Logistics ใหม่ๆครบวงจร และการเร่งขยายฐานลูกค้า
นอกจากนี้ปัจจุบันราคาซื้อขายที่ PER ปี 2563 เพียง 16 เท่า ต่ำกว่าอดีตที่เคยซื้อขายที่ PER ระดับ 25-30 เท่า ดังนั้น จึงประเมินว่าราคาหุ้นในปัจจุบันยังไม่แพง หากเทียบกับภาพธุรกิจอยู่ในช่วงช่วงเติบโต โดยมีแรงหนุนจากงานขนส่งสินค้าอิเล็กทรอนิกส์ ซึ่งเป็นสัดส่วนกลุ่มลูกค้าหลัก รับอานิสงส์เชิงบวกจากกระแสหลัก Work from Home, 5G, Cloud